Implantáció: All-on-4 technika
A modern megoldás teljes foghiányra.
Ha elvesztette az összes fogát, a hagyományos, nem rögzített protézisek csak ritkán nyújtanak tökéletes megoldást. Az ilyen fogpótlások kényelmetlenek, fájdalmat okozhatnak, instabilak, megnehezítik az evést.
A modern fogászat azonban számos megoldást kínál. Az All-on-4 eljárás az egyik leginnovatívabb megoldás.
All-on-4 technikával a teljesen fogatlan állcsontba speciálisan beültetett 4 implantátumra rögzített fogpótlás készülhet. Az implantáció napján fix ideiglenes fogpótlást kap a beteg, majd 3 hónap elteltével elkészíthető a végleges rögzített kerámia fogpótlás. Ezzel a technikával sok esetben elkerülhető az egyébként gyakori csontpótlás, mely gyakran hosszadalmas, költséges, és némely betegnél időskora, vagy általános egészségi állapota miatt nem is elvégezhető.
Költséghatékony megoldás: az új fogaihoz fogsoronként csak 4 implantátum szükséges.
Általában nincs szükség csontpótló eljárásra: az implantátumok közül kettő speciálisan meg van döntve, ami biztonságosan és stabilan rögzíti a fogsort, és általában feleslegessé teszi a csontpótló műtéteket.
Rövidebb kezelési és gyógyulási idő: a fogsor felhelyezhető az implantátumokra közvetlenül a behelyezésük után. A műtét és az új fogsor behelyezése szinte egy időben történik.
Rugalmas választási lehetőségek: kiválaszthatja az Ön számára legmegfelelőbb fogpótlási megoldást, a rögzített lehetőséget (ez a legtartósabb, és a legjobban alkalmas a rágásra, de nem lehet kivenni), vagy a kivehető változatot (ezt egyszerűen ki tudja venni, így könnyebben tisztítható).
Tudományosan bizonyított és dokumentált: az All-on-4 megoldás eredményességét közel 20 évre visszatekintő klinikai vizsgálatok támasztják alá.
All-on-4 eljárás alkalmazása esetén a beültetést CT felvétel alapján a Nobelguide program segítségével előre megtervezzük, és az implantátumokat a CAD tervek szerint elkészült navigációs sablon által vezérelve ültetjük be.
Mindössze néhány hetes gyógyulási idő után teljesen fogatlan betegeink is teljesen visszanyerik a rágás örömét, önbizalmukat, a végeredmény kényelmes, esztétikus.